**Munkaterv a Községi Könyvtár 2025. évi tevékenységhez.**

A Könyvtár a zavartalan működéshez a következő feladatokat tűzte ki célul a 2025-es évhez:

* Állandó kapcsolattartás a Méliusz Juhász Péter Könyvtárral.
* Fontos az állomány gyarapítása, ami figyelembe veszi az olvasók igényeit, képzettségét.
* Az állomány rendjének biztosítása.
* Igyekszik biztosítani a továbbtanulók számára szükséges dokumentumokat, kötelező olvasmányokat.
* Folyamatosan bővíteni és rendelkezésre bocsátani a meglévő gyűjteményt, dokumentumokat.
* Helyismereti dokumentumok folyamatos gyűjtése.
* Folyóiratok rendelésének bővítése, a szélesebb körű tájékozódás érdekében. A folyóiratok nyilvántartása, gondozása, kezelése, szükség esetén házhoz szállítása az idősebb korosztály számára.
* Nyilvántartások naprakész vezetése.
* Az adminisztráció naprakész ügyvitele.
* A kölcsönzés folyamatos lebonyolítása.
* Pontos statisztikai adatszolgáltatás az olvasókról.
* Az óvodás gyerekek bevonása az intézmény tevékenységébe:
* kulturális rendezvény,
* kézműves foglalkozás,
* meseolvasás,
* vetítés.
* Az Internet szolgáltatás területén az olvasók igényeit, akik a digitális kultúra, az információgyűjtés, az e-mailezés vagy nyomtatás miatt keresnek fel bennünket, problémamentesen tudjuk kielégíteni a rendelkezésre álló 3 db. számítógépen és 1 db nyomtatón – fénymásolón.

Mivel Told Község hátrányos helyzetű település, a cél az, hogy a többszörösen hátrányos helyzetű gyerekek és fiatalok be legyenek vonva az egyetlen helyi kulturális intézmény tevékenységébe. A Könyvtár mindenki által használható, bárki látogathatja. Mindenki tagja lehet, aki a beiratkozási feltételeknek eleget tesz. Helyben nyújtott alapszolgáltatások ingyenesek, bárki igénybe veheti.

A Községi Könyvtár mindig igyekszik megfelelni a lakosság igényeinek, elvárásainak.

2025. 01 15.

Ujlaki Szeréna