**Beszámoló Községi Könyvtár 2024. évi tevékenységéről:**

Told Község Könyvtára a 2024-es évben is zavartalanul működött.

A nyitvatartási napok és órák száma a következőképpen alakult:

Hétfő: 13:00 – 15:00 óra között

Péntek: 13:00 – 15:00 óra között

A 2024 évben lehetőség volt mindenki számára a könyvtári szolgáltatást igénybe venni.

A beiratkozott olvasók száma növekedett az előző évhez képest.

A 2024-as évben 2 rendezvény került szervezésre. A Méliusz Juhász Péter Könyvtár munkatársai segítségével 2024. 03. 25-án az Rácz Anikó mesemondó meséjét hallgatták meg a gyerekek, ami nagy sikert aratott. Az előadáson összesen 21 fő vett részt.

A második egy kiállítás a Nemzeti Művelődési Intézet részéről, a gyertyaöntés szakkörön elkészült termékek kiállítása.

Összesen 30 felnőtt és 15 óvodás gyerek vett részt rajta.

A folyóiratok megrendelésénél figyelembe vettük, hogy minden korosztály megtalálhassa az érdeklődési körét.

Az elmúlt évben a következő folyóiratok kerültek megrendelésre:

* Fanni
* Nők Lapja Egészség
* Kiskegyed
* Dörmögő Dömötör
* Nők Lapja Konyha
* Autó Motor

Az olvasók száma a következőképpen alakult:

Általános iskolás: 1 fő

Középiskolás: 1 fő

Szellemi foglalkozású alkalmazott: 4

Egyéb: 17

Nyugdíjas: 3

Gyed, gyes: 1

Olvasók száma összesen: 27 fő

Főként a gyermekolvasók száma kevés. Ez a folyamat úgy tűnik visszafordíthatatlan, és szorosan összefügg azzal a ténnyel, hogy a közvetlen információszerzés forrásának szerepét a könyv helyett egyre inkább az internet veszi át. Különösen a középiskolába tanuló diákok esetén. Az internet a legtöbb háztartásban megtalálható.

A 2024-es évben 134 db. könyvvel gyarapodott könyvtári állományunk, amit szintén a Méliusz Juhász Péter Könyvtár helyezett tartós használatra könyvtárunkba. A könyvtárunk számára biztosított íróeszközöket, dossziékat, fénymásoló papírokat, a gyerekek kézműves tevékenységéhez színes ceruzát, filctollat, zsírkrétát, ragasztót.

Selejtezés is történt, ahol 1040 könyv lett le selejtezve.

A 2024-es évben a statisztikai adatok az alábbiak szerint alakultak:

Regisztrált olvasó: 27 fő

Kölcsönzött dokumentum: 609 db

Személyes (helybeni) használat összesen: 869 fő

Helybeni internethasználat: 131 fő

Közvetlenül helyben használt dokumentum: 468 db

Házhozszállítás: 104 db

Könyvtárközi kölcsönzés: 2 db